Des dels seus orígens, La Granja ha estat especialment conscienciada i sensibilitzada amb la integració de les persones amb diversitat funcional.
Per això col·laborem amb entitats dedicades a ajudar a persones amb discapacitat o necessitats especials.
La Granja col·labora amb Fundació L’Espiga de Vilafranca del Penedès, des de la seva creació en 1991. La finalitat d’aquesta entitat del nostre entorn local és la promoció de l’assistència, l’ensenyament i la formació genèrica i específica, i, en general, de qualsevol activitat que afavoreixi la inclusió social de les persones amb discapacitat. (www.fundaciolespiga.com) La Granja coopera regularment amb la Fundació Pro-Penedès que busca la promoció social i econòmica de la comarca realitzant, entre altres, accions d’inserció laboral amb persones amb qualsevol tipus de disminució física, psíquica o sensorial i en risc d’exclusió social. Una altra de les vies de col·laboració de La Granja és amb el grup cooperatiu d’entitats i empreses socials Entrem-hi, concretament en el programa Junts Trenquem el Cercle! Amb el suport de l’Obra Social La Caixa i gestionat gràcies a un fons econòmic amb aportacions d’una xarxa d’empreses solidàries i compromeses en la formació, s’impulsa la realització de pràctiques laborals i la contractació de persones en risc d’exclusió. Entre les companyies implicades es troba La Granja.